बाल-बाल बचे धन सिंह रावत, थलीसैण से देहरादून लौटते वक्त पलटी गाड़ी
वाहन में मंत्री रावत के साथ राज्य सहकारी संघ के अध्यक्ष नरेन्द्र सिंह रावत, राज्य सहकारी संबंध अध्यक्ष मातवर सिंह व मंत्री के जन संपर्क अधिकारी सवार थे।
देहरादून: उत्तराखंड के स्वास्थ्य मंत्री डॉ. धन सिंह रावत सड़क हादसे में बाल-बाल बच गए। थलीसैण  (पौड़ी गढ़वाल) से देहरादून आते वक्त उनकी गाड़ी पलट गई। घटना पौड़ी जिले के थलीसैण और भरसार के बीच की है। एक कार्यक्रम में भाग लेने के बाद देहरादून लौटते समय यह हादसा हुआ। हादसे में किसी भी प्रकार के जान-माल के नुकसान नहीं हुआ है। धन सिंह रावत सुरक्षित बताए जा रहे हैं।प्रदेश के स्वास्थ्य मंत्री डॉ. धन सिंह रावत थलीसैंण में विभिन्न कार्यक्रमों में शिरकत करने के बाद देहरादून लौट रहे थे। यहां बुआखाल-रामनगर राष्ट्रीय राजमार्ग पर भरसार व चौंरीखाल के बीच लट्ठीगाड नामक स्थान पर उनका वाहन पाले की चपेट में आकर पलट गया।दरअसल यह वह क्षेत्र है जो पाला संभावित क्षेत्र के अंतर्गत आता है। अधिक ऊंचाई होने व घने वृक्षों के कारण यहां रात्रि के वक्त पाला (ओस) गिरती है और हल्की बर्फ गिरने या ठंड पड़ने पर वह जम जाती है, जिसमे काफी फिसलन होती है। इसमें वाहन अक्सर फिसलते हैं।वाहन में मंत्री रावत के साथ राज्य सहकारी संघ के अध्यक्ष नरेन्द्र सिंह रावत, राज्य सहकारी संबंध अध्यक्ष मातवर सिंह व मंत्री के जन संपर्क अधिकारी सवार थे। वाहन दुर्घटनाग्रस्त होने पर फ्लीट में शामिल अन्य लोगों ने मंत्री व अन्य को वाहन से रेस्क्यू किया।